
ŠAKIŲ RAJONO SAVIVALDYBĖS VISUOMENĖS SVEIKATOS BIURO 2025 METŲ VEIKLOS ATASKAITA

I SKYRIUS
VADOVO ŽODIS

Šakių rajono savivaldybės visuomenės sveikatos biuras (toliau  – Biuras) yra Lietuvos nacionalinės sveikatos sistemos savivaldybės biudžetinė visuomenės sveikatos priežiūros įstaiga, įgyvendinanti valstybines ir savarankiškąsias visuomenės sveikatos priežiūros funkcijas ir išlaikoma iš valstybės ir Šakių  rajono savivaldybės biudžetų asignavimų. 
Biuras savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos biudžetinių įstaigų įstatymu, Lietuvos Respublikos sveikatos sistemos įstatymu, Lietuvos Respublikos sveikatos priežiūros įstaigų įstatymu, Lietuvos Respublikos visuomenės sveikatos priežiūros įstatymu, kitais teisės aktais ir Šakių rajono savivaldybės tarybos 2024 m. balandžio 19 d. sprendimu Nr. T-118 patvirtintais nuostatais. Administruojant žmogiškuosius ir finansinius išteklius, parengti 135 direktoriaus įsakymai, iš jų 20 vidaus tvarkos ir 115 personalo valdymo klausimais.
Kvalifikacijos kėlimas. Siekiant užtikrinti kokybišką visuomenės sveikatos priežiūros paslaugų teikimą savivaldybės gyventojams, biuro specialistams sudarytos sąlygos dalyvauti specialistų kvalifikacijos kėlimo mokymuose, seminaruose ir konferencijose, tam skiriamos lėšos. Trylika biuro darbuotojų kėlė kvalifikaciją 10 valandų konferencijoje „Mokykla ir vaikų sveikata 2025“, sumokėta 195 eurai. Aštuoni darbuotojai dalyvavo biuro organizuotuose „Savižudybių prevencijos 3 val. mokymuose“, sumokėta 700 eurų, trylika darbuotojų dalyvavo nuotolinėje konferencijoje „Vaikų sveikata ir priežiūra 2025“, (195 eurai). Visi biuro darbuotojai dalyvavo Verslo aljanso organizuotuose „Smurto ir priekabiavimo prevencijos“ 4,5 val. trukmės mokymuose (170 eurų). Vienas darbuotojas dalyvavo nuotoliniuose profesinio tobulinimosi 36 val. trukmės kursuose „Aktualūs privalomojo mokymo apie alkoholio, narkotikų ir psichotropinių ar kitų psichiką veikiančių medžiagų vartojimo poveikį žmogaus sveikatai klausimai“, (252 eurai). Vienas darbuotojas dalyvavo nuotoliniuose 4 val. mokymuose „Griuvimų prevencija“ (15,30 eurai). Biuro darbuotojas dalyvavo nuotoliniuose mokymuose „Švediškas stalas darželiams ir mokykloms 2025. Kaip organizuoti maitinimą, kad maistas būtų saugus, kokybiškas ir skanus. Geroji praktika“ (mokymų kaina 49 eurai). 2025 metais visi biuro specialistai dalyvavo 7 kvalifikacijos kėlimo mokymuose ir konferencijose (bendra kvalifikacijos kėlimo trukmė 407,5 val.). Individualiai biuro darbuotojai kėlė savo kvalifikaciją ir nemokamuose kursuose, kiti susimokėjo patys.
Biuro struktūra. Biure visi darbuotojai tiesiogiai pavaldūs Biuro direktoriui. Administracijos darbuotojai, mitybos organizavimo specialistas, psichologai, savižudybių prevencijos koordinatorius (nuo 2024 m. liepos 1 d.), JPSPP koordinatoriai, visuomenės sveikatos specialistai veiklą vykdo Biure, visuomenės sveikatos specialistai, vykdantys sveikatos priežiūrą mokykloje (toliau – VSS) – Šakių rajono savivaldybės ugdymo įstaigose. 2025 m. iš patvirtintų 16,5 etatų – 14,3 užimta, iš viso Biure dirba 17 darbuotojų (iš jų 1 – vaiko auginimo atostogose). Vadovaujantis teisės aktais, atliktas specialistų metinis vertinimas, suformuoti darbuotojams metinės veiklos lūkesčiai, siektini rezultatai, nustatyti rezultatų vertinimo rodikliai. Įstaigoje darbuotojų interesams atstovauja darbuotojų patikėtinis.
Bendradarbiavimas. Siekiant didinti darbdavių ir darbuotojų žinias apie fizinę ir psichikos sveikatą darbe ir stiprinti jų kompetencijas sveikatos srityje, didelį dėmesį skiriant darbuotojų atsparumo psichikos sveikatos rizikos veiksniams didinimui ir psichosocialinės aplinkos darbovietėse gerinimui, fizinės sveikatos stiprinimui, 2025 m. aktyviai bendradarbiauta su įmonių bei ugdymo įstaigų darbuotojais, organizuojant įvairias sveikatinimo veiklas, sveikatinimo stovyklas ir mokymus, teikiant  konsultacijas, vedant paskaitas.
Kasmet vyksta nuoseklus bendradarbiavimas su Šakių rajono savivaldybės nevyriausybinėmis organizacijomis, bendruomenėmis, teikiant sveikatos stiprinimo, fizinio aktyvumo skatinimo, mitybos organizavimo, asmens higienos, lėtinių neinfekcinių bei užkrečiamų ligų profilaktikos, žalingų įpročių prevencijos, pirmosios pagalbos teikimo įgūdžių stiprinimo paslaugas.
2024 m. vasario 29 d. buvo pasirašyta sveikatos priežiūros įstaigų, teikiančių sveikatos centrui priskiriamas sveikatos priežiūros paslaugas Šakių rajono savivaldybėje bendradarbiavimo sutartis, kurios tikslas – asmens sveikatos priežiūros paslaugų organizavimo gerinimas ir teikimo koordinavimas bendradarbiaujant tarpusavyje, siekiant savivaldybės gyventojams gerinti asmens sveikatos priežiūros paslaugų kokybę. Ši bendradarbiavimo sutartis pasirašyta kartu su šiomis įstaigomis: VšĮ Šakių pirminės asmens sveikatos priežiūros centras (centro koordinatorius), VšĮ Šakių ligoninė, VšĮ Kudirkos Naumiesčio pirminės sveikatos priežiūros centras, VšĮ Kidulių ambulatorija, VšĮ Lekėčių ambulatorija, UAB Šakių sveikatos klinika. 2025 m. tęsta sveikatos centro veikla, keičiantis vertinga sveikatos informacija. 2025 m. vyko 4 posėdžiai.
Biuras, atstovaujamas direktoriaus, yra Lietuvos visuomenės sveikatos asociacijos narys ir tarybos narys, Savivaldybių visuomenės sveikatos biurų asociacijos narys. Dalyvauta savivaldybės bendruomenės sveikatos tarybos (biuro vadovas BST pirmininkas), Narkotikų kontrolės komisijos, psichologinių krizių valdymo grupės (biuro vadovas grupės pirmininkas),   savivaldybės strateginio plėtros plano rengimo ir įgyvendinimo socialinės apsaugos ir sveikatos darbo grupės veiklose.
Pagrindinės problemos. Kiekvienais metais Savivaldybių visuomenės sveikatos biurams pavedama vykdyti vis daugiau valstybės deleguotų funkcijų, ypatingai plečiamos psichikos sveikatos stiprinimo ir psichologinės gerovės funkcijos ir paslaugos, padidintas privalomas moksleivių pasiekiamumas iki 55 proc. Valstybės tikslinės dotacijos lėšos yra skiriamos, tačiau atsirandant vis naujoms priskirtoms funkcijoms ir veikloms, nėra skiriama pakankamai lėšų iš valstybės biudžeto.
 Dėl riboto finansavimo, mažo darbo užmokesčio ir nepakankamų profesinio augimo galimybių visuomenės sveikatos stiprinimo sritis išlieka mažai patraukli naujiems specialistams, dėl to jaučiamas specialistų trūkumas, o esami darbuotojai patiria perdegimą, yra  didelis darbo krūvis.
Visuomenės sveikatos stiprinimas reikalauja aktyvaus tarpinstitucinio bendradarbiavimo, tačiau galimų partnerių įtrauktis nėra nuosekli ar sisteminga – trūksta aiškios struktūros ir koordinavimo mechanizmų siekiant bendrų tikslų. Tvarus bendradarbiavimas sudarytų prielaidas aiškiam atsakomybių pasidalijimui, lyderystės skatinimui ir ilgalaikių sprendimų įgyvendinimui.

II SKYRIUS
STRATEGINIO IR METINIO VEIKLOS PLANŲ ĮGYVENDINIMAS

Visuomenės sveikatos biuras vadovavosi Šakių rajono savivaldybės 2024–2026 metų strateginio veiklos plano (patvirtinto Šakių rajono savivaldybės tarybos 2024 m. vasario 9 d. sprendimu Nr. T-35 „Dėl Šakių rajono savivaldybės 2024–2026 metų strateginio veiklos plano patvirtinimo“ socialinės ir sveikatos apsaugos programos Nr. 13 tikslo „Sveiko gyvenimo  būdo ir sporto propagavimas, ligų prevencija, profilaktika“ uždavinius, „Skatinti sveiką gyvenseną ir vykdyti ligų prevenciją“. Šiuo tikslu siekiama teikti ir plėtoti gyventojų sveikatinimo paslaugas ir visuomenės sveikatos priežiūros paslaugas. Įgyvendinant uždavinius siekiama sumažinti gyventojų mirtingumą ir sergamumą, vykdyti ligų prevenciją per visuomenės sveikatos aplinkos monitoringą, plėtoti psichikos sveikatos stiprinimo, psichosocialinės pagalbos ir savižudybių prevencijos intervencijas, plėtoti sveiką gyvenseną bei stiprinti sveikos gyvensenos įgūdžius ugdymo įstaigose ir bendruomenėse, vykdyti visuomenės sveikatos stebėseną savivaldybėse bei plėtoti visuomenės sveikatos priežiūrą .
Informacija apie įgyvendintas sveikatinimo priemones visuomenės sveikatos stebėsenos,  stiprinimo, vaikų ir jaunimo sveikatos stiprinimo srityse:

	Priemonė pavadinimas
	Proceso ir indėlio vertinimo kriterijų

	
	Pavadinimas
	Reikšmė

	Visuomenės sveikatos stebėsena ir stiprinimas

	Sveikatos ugdymo ir mokymo renginių organizavimas
	Renginių skaičius
	109

	
	Dalyvių skaičius
	2099

	
Informacijos sklaida
	Straipsnių, pranešimų skaičius,
stendų, plakatų, brošiūrų, knygų, atmintinių, lankstinukų ir kitų leidinių skaičius 
	1280 + 7000 egz. lankst.  savižudybių prevencijos tema

	Savivaldybės stebimų visuomenės sveikatos stebėsenos rodiklių rinkimas
	Rodiklių skaičius
	51

	
	Ataskaitų skaičius
	2

	Savivaldybės maudyklų programos vykdymas
	Stebėtų maudyklų skaičius
	7

	
	Mėginių skaičius
	46

	Privalomųjų sveikatos mokymų vykdymas
	Mokymų skaičius
	19

	
	Dalyvių skaičius
	331

	Priklausomybių konsultantų programos vykdymas
	Individualių konsultacijų skaičius
	300

	
	Bendras dalyvių skaičius
	73

	Širdies-kraujagyslių ligų ir cukrinio diabeto prevencijos programos vykdymas
	Mokymų ir užsiėmimų skaičius
( mokymų ciklas 18 val.)
	1

	
	Dalyvių skaičius
	25

	Specialieji savižudybių prevencijos įgūdžių mokymai
	baziniai mokymai
– 4val.
	2

	
	Dalyvių skaičius
	47

	Projekto „Saugok sveikatą, kol jaunas  2“ tęstinumo vykdymas
	Renginių skaičius
	14

	
	Dalyvių skaičius
	261

	
	Psichologo individualių / grupinių konsultacijų skaičius
	300 / 72


	Jaunimui palankių sveikatos priežiūros paslaugų veiklų vykdymas
	Renginių skaičius
(kraujo ir organų donorystės akcijos)
	5

	
	Dalyvių skaičius
	335

	
	Informacinių ekranų administravimas
	13

	
	Pateiktų unikalių informacinių  siužetų skaičius
	30

	Burnos ir asmens higienos pagrindų mokymas (suaugusiems)
	Renginių skaičius
	6

	
	Dalyvių skaičius
	105

	Maitinimo organizavimo vykdymas
	Perspektyvinių ir pritaikyto maitinimo valgiaraščių sudarymas
	15

	
	Grupiniai užsiėmimai
	17

	
	Dalyvių skaičius
	300

	Psichologinės gerovės ir psichikos sveikatos stiprinimo paslaugos (nuotoliniai ir kontaktiniai užsiėmimai)
	Individualių konsultacijų skaičius
	471

	
	Grupinių užsiėmimų trukmė
	242 val.

	
	Grupių (3-12 dalyvių) skaičius
	30

	Mokinių ir jaunimo visuomenės sveikatos priežiūra

	Sveikatos ugdymo ir mokymo renginių organizavimas ugdymo įstaigose
	Renginių skaičius
	570

	
	Dalyvių skaičius
	13875

	Bendrojo ugdymo mokyklų darbuotojų gebėjimų visuomenės psichikos sveikatos srityje programos vykdymas
	Mokymų skaičius
(1 mokymų ciklas 40 val.)
	1

	
	Dalyvių skaičius
	23

	Ankstyvoji intervencija
	Užsiėmimų skaičius
	8

	
	Programos dalyviai
	15

	Informacijos sklaida
	Pranešimų, straipsnių skaičius periodiniuose leidiniuose, socialiniuose tinkluose 
	114

	
	Stendų, plakatų, brošiūrų, knygų, atmintinių, lankstinukų, ugdymo įstaigų elektroniniuose dienynuose, internete ir kitų leidinių skaičius (išplatinti vnt.)
	
1520



Siekiant įgyvendinti uždavinį „Skatinti sveiką gyvenseną ir vykdyti ligų prevenciją“ numatytos priemonės, užtikrinančios Visuomenės sveikatos stebėseną ir stiprinimą, mokinių visuomenės sveikatos priežiūrą mokyklose, savižudybių įgyvendinimo prevenciją.

	Vertinimo kriterijai:
	Mato vnt.
	2024 metai
	2025 metai
	2026 metai

	Visuomenės pasitenkinimas visuomenės sveikatos teikiamomis prevencinėmis paslaugomis
	Proc.
	90
	90
	90


	Sveikos gyvensenos viešinimas. Informacijos pateikčių skaičius (vnt.)
	2025 m.
	Įvykdymo procentas

	
	Planuota
	Įvykdyta
	

	
	1100
	1280
	128



III SKYRIUS
KONTEKSTO (APLINKOS) ANALIZĖ

Atsižvelgiant į strateginio veiklos plano tikslus, siekiama didinti paslaugų jaunimui patrauklumą. Įgyvendinant projekto „Saugok sveikatą, kol jaunas 2“  (Nr. LT03-1-SAM-K01-002) tęstinumą, buvo teikiamos jaunimo poreikius atitinkančios kompleksinės sveikatos priežiūros paslaugos Šakių socialinių paslaugų centro atvirame jaunimo centre, Lukšių atviroje jaunimo erdvėje, visuomenės sveikatos biure, bendruomenėse ir ugdymo įstaigose. Jaunimas savo emocinę ir fizinę sveikatą galėjo stiprinti įvairiomis centro ir biuro turimomis priemonėmis, toliau prie jaunimo užimtumo prisideda 0,5 etato darbo krūviu įdarbintos jaunimo koordinatorės (po 0,25 etato). Aktyviai dalyvauta organizuojant filmo „Mėnesinės“ peržiūroje ir diskusijoje-paskaitoje (per 400 dalyvių), vesti 6 prevenciniai protmūšiai (145 dalyviai), 4 kraujo donorystės akcijos ir 1 organų donorų pagerbimo akcija (335 dalyviai), dalyvauta ir koordinuota 3 jaunimo renginiuose ir stovyklose (205 dalyviai), organizuoti pėsčiųjų ir dviračių žygiai, dalyvauta, organizuojant ir vedant jaunimo renginį „Žalingi įpročiai“, vykdytos individualūs pokalbiai ir konsultacijos besikreipusiems paaugliams ir jaunuoliams (19 asmenų), veikia projekto Facebook paskyra  kurioje paskelbta jaunimui naudinga sveikatos informacija, iš viso 34 įrašai, svetainėje sveikatos tinklas viešinta bendra jaunimui skirta prevencinė informacija, koordinuota trylikos informacinių ekranų veikla, veikiančių ugdymo įstaigose, visuomenės sveikatos biure, JKSC, PASPC, Jaunimo atvirame centre (13 ekranų). 
Taip pat teikiamos psichologinės grupinės ir individualios konsultacijos (suteikta 72 valandų trukmės grupinės ir 300 individualios konsultacijos). Grupinėse vaikų ir paauglių konsultacijose kalbėta ir diskutuota savęs pažinimo ir pasitikėjimo savimi, emocijų atpažinimo, bendravimo ir socialinių įgūdžių lavinimo, emocinės būklės stiprinimo esant lengvos depresijos požymiams, streso ir emocinių sunkumų valdymo temomis, suaugusiems – pasitikėjimo kūrimo santykiuose, konfliktų  sprendimo ir emocijų valdymo, patyčių ir manipuliacijų, perdegimo, tarpasmeninių konfliktų temomis. Konsultacijose  kalbama apie karjeros pasirinkimą ir profesinių interesų pažinimą, sukurtos rekomendacijos vaiko psichologinėms, asmenybės ir ugdymosi problemoms spręsti. Individualiai daugiausia konsultuota asmenų, patiriančių santykių su bendraamžiais, tėvais, pedagogais problemas – 152 asmenys, emocinius sunkumus, pervargimą, depresinius jausmus – 53 asmenys, savęs pažinimo, mokymosi sunkumų, adaptacijos naujoje mokykloje klausimais – 35 asmenys bei dėl kitų priežasčių – 60 asmenų. 
Vienas iš projekto „Saugok sveikatą, kol jaunas 2“ bene didžiausių iššūkių – „Žaliojo koridoriaus“ vykdymas savivaldybėje. Žaliasis koridorius – galimybė jaunam žmogui gauti efektyvias ir konfidencialias asmens sveikatos priežiūros paslaugas per kuo trumpesnį laiką. Bendradarbiaujant su VšĮ Šakių ligonine ir UAB Šakių sveikatos klinika, atnaujintos šeimos gydytojo, akušerio-ginekologo, psichiatro, medicinos psichologo, chirurgo paslaugų teikimo jaunimui sutartys (14–29 m.), kai specialisto konsultacija suteikiama kaip galima greičiau, bet ne vėliau, kaip po dviejų darbo dienų. Deja, 2025 metais šia paslauga pasinaudota nebuvo.
2024-07-22 pradėtas vykdyti projektas „Visuomenės sveikatos paslaugų kokybės gerinimas Šakių rajone“ Nr. 24-507-P-0004, numatytos veiklos vykdytos ir 2025 metais, dalyvavo 251 dalyvis (Iš jų 113 vaikų). Įvykdyta veiklų už 130,2 tūkst. Eur. Pagrindinės veiklos: Mergaitėms skirta kompleksinė programa „Sveikos ir energingos“ (fizinio aktyvumo užsiėmimai), jaunimo stovykla „Linksminkis sveikai“, jaunimo renginiai „Sveikatos festivalis-rūkyti nėra stilinga“, fizinio aktyvumo užsiėmimai moterims „Mitybos, fizinio aktyvumo ir kognityvinių įgūdžių sinergija“, užsiėmimai pagal programą „Miško galia“ (miško terapijos įgūdžių formavimas).
2025 metų gegužės – lapkričio mėn. laikotarpiu vykdytas „Kompleksinių ir integruotų, mokslu pagrįstų visuomenės sveikatos paslaugų prieinamumo užtikrinimas“ projektas, kurio vertė 34, 3 tūkst. Eur. Tikslinės grupės : 1)suaugę asmenys, kuriems diagnozuota onkologinė liga, bei jų artimieji, 2) Suaugę asmenys, turintys padidintą riziką susirgti onkologinėmis ligomis, 3) 65 m. ir vyresni asmenys ir šeimos nariai ar globėjai, prižiūrintys 65 m. ir vyresnius artimuosius. Vyko paskaitos apie sveiką mitybą, fizinio aktyvumo svarbą, griuvimų prevenciją, psichologinę sveikatą ir streso valdymą. Praktinių veiklų metu buvo organizuojamos mankštos, fizinio aktyvumo užsiėmimai, žygiai, tempimo bei pusiausvyros lavinimo pratybos, sveikatai palankaus maisto gamybos edukacijos. Dalyvių skaičius – 70.
Gerinant sveikatos priežiūros paslaugų prieinamumą ir kokybę biuras vykdė Širdies ir kraujagyslių ligų ir cukrinio diabeto rizikos grupių asmenų sveikatos stiprinimo paslaugų programą Šakių rajono gyventojams. Šią programai vykdyti buvo suplanuota 24 asmenims, baigė 25 asmenys. Širdies-kraujagyslių ir cukrinio diabeto mokymų vertinimo anketų duomenys:
	
	Vertinimas
	Papildomos pastabos

	Lektorių kompetencija
	Labai gerai 88 %
	Gerai 12 %
	Neatsakė 0 %
	

	Užsiėmimų laikas
	Tinkamas 100 %
	-
	Neatsakė 0 %
	

	Psichologiniai užsiėmimai
	Labai gerai 80  %
	20 %
	Neatsakė 0 %
	visi dalyviai (100 %) sužinojo bent du būdus, kaip valdyti stresą

	Fizinio aktyvumo užsiėmimai
	Labai gerai 100  %
	-
	Neatsakė 0 %
	100 % - tema buvo aktuali,  88 % - taikys praktikoje, 100 % informacija buvo pateikta suprantamai

	Mitybos užsiėmimai
	Labai gerai 100  %
	-
	Neatsakė 0 %
	92 % informacija buvo aktuali,  86 % - informacija  pateikta suprantamai, 82 % - taikys įgytas žinias praktikoje.

	Ar dalyvautų tokio tipo programoje dar kartą
	Taip 100 %
	-
	Neatsakė 0 %
	


Lietuvos Respublikos sveikatos apsaugos ministerijos Valstybinių visuomenės sveikatos funkcijų vykdymo priežiūros komisija šalies mastu kiekvienais metais pateikia visuomenės sveikatos priežiūros bazinių paslaugų vertinimo kriterijų minimalias vertes pagal savivaldybėje gyvenančių gyventojų skaičių ir situacijos analizę. Šalies mastu suplanuoti kriterijai: I prioriteto ,,Visuomenės psichikos sveikatos gerinimas“ pagal LR sveikatos apsaugos ministerijos 2023–2025 m. strateginio veiklos plano priemonę – plėtoti visuomenės psichikos sveikatos paslaugų prieinamumą bei ankstyvojo savižudybių atpažinimo ir kompleksinės pagalbos teikimo sistemą (kodas 11-001-02-11-20 (TP) veiklos vertinimo kriterijų vykdymo reikšmių palyginimas ir pokytis 2023 ir 2025 metais:
	[bookmark: _Hlk222729349]LR sveikatos apsaugos ministerijos 2023–2025 m. strateginio veiklos plano priemonė – plėtoti visuomenės psichikos sveikatos paslaugų prieinamumą bei ankstyvojo savižudybių atpažinimo ir kompleksinės pagalbos teikimo sistemą 
	2023 m.
	2024 m.
	2025 
m.
	Pokytis
 proc.

	Psichologinės gerovės ir psichikos sveikatos stiprinimo paslaugų teikimo savivaldybėje organizavimas (paslaugą gavusių asmenų 
skaičius)
	245
	297
	260
	-12 %. lyginant su 2024 m..

	Individualių ir grupinių konsultacijų bendras valandų skaičius 
	493
	612
	713
	+16%
lyginant su 2024 m..

	Bazinių savižudybių prevencijos mokymų organizavimas savivaldybės gyventojams (dalyvių skaičius)
	42
	50
	47
	- 6%  lyginant su 2024 m..

	Mokyklų darbuotojų kompetencijos psichikos sveikatos srityje didinimo mokymai (dalyvių skaičius)
	12
	20 
	23
	+ 15 %.  lyginant su 2024 m..

	Išplėstinės metimo rūkyti pagalbos paslaugų (konsultavimo metimo rūkyti klausimais) teikimas (paslaugą gavusių asmenų skaičius)
	-
	13
	-
	Rodiklis perkeltas į bendras psichikos gerovės paslaugas

	Priklausomybių konsultantų paslaugų teikimo savivaldybėse organizavimas (paslaugą gavusių asmenų skaičius)
	300
	300
	300
	0 %.

	Ankstyvosios intervencijos, skirtos nereguliariai vartojantiems psichoaktyviąsias medžiagas ar eksperimentuojantiems jomis jaunuoliams, vykdymas (dalyvių skaičius)
	9
	22
	15
	-25 %., lyginant su 2024 m., (SAM rekomenduotas minimalus rodiklis 2025 metais – 12)



Psichologinės gerovės ir psichikos sveikatos paslaugas gaunantys asmenys, baigę konsultacijas, atlieka paslaugos įvertinimą ir pildo keletą klausimynų. Vienas iš klausimynų „Kiek tikėtina, kad rekomenduosite šias paslaugas gauti savo artimiesiems bei pažįstamiems?“ anketos duomenys:
	Labai tikėtina
	Tikėtina 
	Iš dalies tikėtina
	Mažai tikėtina
	Visiškai netikėtina

	79 %.
	20 %.
	1 %.
	-
	-


Psichologinės gerovės paslaugų gavėjų atsakymai rodo, kad jie palankiai vertina jiems suteiktas paslaugas ir didžioji dalis labai tikėtina, kad šias paslaugas siūlys ir savo artimiesiems bei pažįstamiems. 
[bookmark: _Hlk223078283]            Bazinių savižudybių prevencijos mokymų vertinimo suvestinės ataskaitos duomenys

	[bookmark: _Hlk223078311][bookmark: _Hlk223078398]Tikslinė grupė
	Vidutinis bazinių mokymų žinių įvertinimo rezultatas prieš mokymus (proc.)
	Vidutinis bazinių mokymų žinių įvertinimo rezultatas pasibaigus mokymams (proc.)
	Bazinių mokymų žinių įvertinimo rezultato pokytis (proc.)

	Šeimos gydytojo komandos nariai, gydytojai traumatologai, kiti gydytojai specialistai, farmacijos specialistai
	74 proc.
	100 proc.
	26 proc. 

	Mokytojai, švietimo pagalbos specialistai, mokinio padėjėjai, aukštųjų mokyklų dėstytojai, kiti pedagoginiai darbuotojai
	87 proc. 
	100 proc.. 
	13 proc.

	Socialiniai darbuotojai, individualios priežiūros darbuotojai, atvejo vadybininkai,  kiti socialinių paslaugų įstaigų darbuotojai
	89 proc.
	97 proc.
	8 proc.

	Policijos įstaigų pareigūnai, valstybės tarnautojai ir darbuotojai, dirbantys pagal darbo sutartį (toliau kartu – darbuotojai, dirbantys statutinėje tarnyboje)
	85 proc.
	100 proc.
	15 proc.

	Kita
	77  proc. 
	98 proc.

	21 proc.

	Bendras bazinių mokymų žinių įvertinimo rezultato pokytis per ataskaitinį laikotarpį
	
82,4 proc.
	
99 proc.
	
17,2  proc.



Per ataskaitinį laikotarpį mokymuose dalyvavusių asmenų skaičius – 47 dalyviai. Atsakiusiųjų į pateiktas anketas skaičius – 47. Mokymų dalyviai palankiai įvertino bazinius savižudybių prevencijos mokymus, mokymų metu įgytas žinias. Visi dalyviai pažymėjo, kad šiuos mokymus rekomenduotų kitiems. Dalis dalyvių išreiškė norą, kad mokymai būtų tęstiniai. 
Gavus finansavimą iš Šakių rajono savivaldybės biudžeto, 2025 m. vykdyta maudyklų monitoringo programa. Programos tikslas – vasaros sezono metu Šakių rajone atlikti 7 maudymosi vietų vandens ir smėlio taršos monitoringą. (Vadovaujantis 2006 m. vasario 15 d. Europos Parlamento ir Tarybos direktyvos 2006/7/EB dėl maudyklų vandens kokybės valdymo nuostatomis ir Lietuvos Respublikos sveikatos apsaugos ministro 2018 m. sausio 23 d. įsakymu Nr. V-76 „Dėl Lietuvos higienos normos HN 92:2018 „Paplūdimiai ir jų maudyklų vandens kokybė“). Tyrimai organizuojami bendradarbiaujant su Nacionalinės visuomenės sveikatos laboratorijos Kauno skyriumi. Maudyklų vandens mikrobiologinė tarša vertinta periodiškai kas dvi savaites pagal 2 mikrobiologinius parametrus: žarninių enterokokus ir žarnyno lazdeles (E. coli). Paplūdimių smėlis vertintas dėl žmogui patogeninių helmintų (parazitinių kirmėlių) ir jų kiaušinėlių. Atlikti 46 vandens kokybės ir 2 paplūdimio smėlio tyrimai.
2025 metais organizuotas visuomenės sveikatos biuro kasmetinis, jau devintas „Ištiesk pagalbos ranką“ renginys,  skirtas moksleiviams ir mokytojams, propaguojantis žmogaus saugą ir sveikatą. Renginyje, vykusiame 2025 metų gegužės mėnesį, dalyvavo ir buvo paruošę užduotis moksleiviams Marijampolės apskrities vyriausiojo policijos komisariato Šakių rajono policijos komisariato, Kauno miesto GMPS, Marijampolės apskrities priešgaisrinės gelbėjimo valdybos Šakių priešgaisrinės gelbėjimo tarnybos, Šakių JKSC, Valstybės sienos apsaugos tarnybos Pagėgių pasienio rinktinės Kudirkos Naumiesčio užkardos, sporto ir laisvalaikio klubo „Vejas“, UAB „Expedicija“ atstovai. Renginyje dalyvavo 9 įvairių savivaldybės ugdymo įstaigų moksleivių komandos, iš viso per 100 dalyvių, bei paties renginio metu susiformavusi komanda iš biuro darbuotojų ir mokytojų (2024 m. atitinkamai 15 komandų ir per 150 dalyvių).
2024 metais inicijuotas ir pradėtas renginys šeimoms „Išsitaškom su visa šeima“ buvo realizuotas ir 2025 metais. Renginys organizuotas kartu su Šakių rajono savivaldybės administracija, Marijampolės apskrities priešgaisrinės gelbėjimo valdybos Šakių priešgaisrine gelbėjimo tarnyba, Šakių viešąja biblioteka, asociacija „Mano mama juda“, Šakių bendruomenės fondu, MB „Kagu vava“, Šakių JKSC. Dalyvių skaičius – daugiau kaip 80. Renginio metu buvo siekiama supažindinti šeimas su aktyviomis sveikatai palankiomis pramogomis, galimybėmis mankštintis , su iššūkiais poilsiaujant (skendimo prevencija, pirmos pagalbos teikimas).
2025 metais vykdyta psichikos raštingumo didinimo veikla įvairioms rajono bendruomenės  grupėms: vesta psichologine tematika 19 paskaitų, kuriose sudalyvavo 444 asmenys.
             Organizuoti pėsčiųjų ir dviračių žygiai „Apeikime Šakius“ (35), „Žygis su keturkojais augintiniais“ (55), „Kovo 11 minėjimo dviračių žygis“ (20), „Dviračių maratonas“ (150), mankšta, skirta sveikatos dienai minėti (100), reguliarios mankštos senjorams (40), pietų mankštos (15). Iš viso 415 dalyvių.
	
IV SKYRIUS 
STRATEGINIŲ TIKSLŲ ĮGYVENDINIMAS

	1 strateginis tikslas

	1 lentelė. Strateginį tikslą įgyvendinančios programos patvirtintų asignavimų panaudojimas
	Programos kodas
	Programos pavadinimas
	Asignavimų panaudojimas (tūkst. Eur)

	
	
	Asignavimų planas
	Patikslintas asignavimų planas*
	Panaudota
asignavimų
	Panaudota asignavimų (proc.)**

	1
	2
	3
	4
	5
	6

	003-02-02-01
	Socialinės ir sveikatos apsaugos programa (VSB) 14206.21
	312,65
	312,65
	312,65
	100

	003-02-02-01
	Socialinės ir sveikatos apsaugos programa (VSB) 150.2
	16,4
	16,4
	16,4
	100

	003-02-02-01
	Socialinės ir sveikatos apsaugos programa (VSB) 150.1
	29,393
	29,393
	29,393
	100

	003-02-01-03
	Socialinės ir sveikatos apsaugos programa (VSB) 150.1
	23,352
	23,352
	23,352
	100

	003-02-02-02
	Socialinės ir sveikatos apsaugos programa (VSB) 150.1
	21,455
	21,455
	21,455
	100

	003-02-01-02
	Socialinės ir sveikatos apsaugos programa (VSB) 150.1
	1,6
	1,6
	1,6
	100

	001-01-08-03
	Socialinės ir sveikatos apsaugos programa (VSB) 150.1
	2,0
	2,0
	2,0
	100

	003-02-02-01
	Socialinės ir sveikatos apsaugos programa (VSB) 37.2
	3,523
	3,523
	3,523
	100

	003-02-01-05
	Socialinės ir sveikatos apsaugos programa (VSB) 3*
	34,3
	34,3
	34,3
	100

	Iš jų ES ir kita tarptautinė finansinė parama
	
	
	
	

	
	Visuomenės sveikatos paslaugų kokybės gerinimas Šakių rajone
	ES lėšos – 93292,29 Eur.
Savivaldybės lėšos – 19000,00 Eur.

	


* Jeigu asignavimų plane, įskaitant patikslinimus ataskaitiniam laikotarpiui, asignavimai didėja ar mažėja daugiau nei 5 proc. lyginant su asignavimais, nurodytais asignavimų plane, to priežastys trumpai paaiškinamos po lentele. Paaiškinimai pateikiami dėl patikslintų asignavimų programos lygiu.
** Jeigu asignavimų panaudojimo procento nuokrypiai viršija 10 proc., jie ir jų priežastys trumpai paaiškinami po lentele.


	Valstybės biudžeto speciali tikslinė dotacija visuomenės sveikatos priežiūros funkcijoms vykdyti – Darbo užmokestis – 269100,00 Eur, Sodra 4041,00 Eur.
Steigėjo (Savivaldybės biudžeto) lėšos – Darbo užmokestis – 64511,00 Eur, „Sodra
“–1 162,00 Eur.
Darbo užmokesčio fondas sudaro 82,08 proc. VSB lėšų, iš Šakių rajono savivaldybės biuro veiklos vykdymui gauta 94,2 tūkst. Eur.
2024 m. pabaigoje Biure ilgalaikio materialaus turto  likutinė vertė – 77333,21 Eur, ilgalaikio nematerialaus turto – už 0,58 Eur. Naudojamo ūkinio inventoriaus vertė – 151050,18 Eur.

	









V SKYRIUS
PAPILDOMA INFORMACIJA 

Veiklos rezultatų (įgyvendinant sveikatinimo priemones visuomenės sveikatos stiprinimo, vaikų ir jaunimo sveikatos stiprinimo srityse) lyginamoji analizė:
	Priemonės pavadinimas
	Proceso ir indėlio vertinimo kriterijai
	Pastabos

	
	Pavadinimas
	Reikšmė
	

	
	
	2024 m.
	2025 m. 
	

	Visuomenės sveikatos stebėsena ir stiprinimas

	Sveikatos ugdymo ir mokymo renginių organizavimas
	Renginių skaičius
	98
	109
	

	
	Dalyvių skaičius
	1764
	2099
	

	Informacijos sklaida
	Straipsnių, pranešimų,
stendų, plakatų, brošiūrų, knygų, atmintinių, lankstinukų ir kitų leidinių skaičius
	1762
	1280
	Papildomai 7000 egz. lankstinukų savižudybių prevencijos tematika sklaidai bendruomenėse, seniūnijose, policijos ir GMP darbuotojams (2 temos)

	
	
	
	
	

	Savivaldybės stebimų visuomenės sveikatos stebėsenos rodiklių rinkimas
	Rodiklių skaičius
	51
	51
	

	
	Ataskaitų skaičius
	1
	2
	Papildomai pateikta V, VII ir IX klasių moksleivių anketinės apklausos ataskaita

	Privalomųjų sveikatos mokymų vykdymas
	Mokymų skaičius
	25
	19
	

	
	Dalyvių skaičius
	541
	331
	

	Visuomenės sveikatos priežiūra ugdymo įstaigose

	Sveikatos ugdymo ir mokymo renginių organizavimas
	Renginių skaičius
	503
	570
	

	
	Dalyvių skaičius
	11102
	13875
	

	Informacijos sklaida
	Straipsnių, pranešimų skaičius
	1090
	114
	Skaičiai sumažėjo dėl HI prie SAM pakeistos skaičiavimo metodikos, pateiktų išaiškinimų, kaip tikslingai skaičiuoti pateiktą informacijos sklaidą

	
	Stendų, plakatų, brošiūrų, knygų, atmintinių, lankstinukų ir kitų leidinių skaičius
	1901
	1520
	





Direktorius		Viktoras Lebedžinskas
